126. löggjafarþing 2000–2001.

Þskj. 42 — 42. mál.

Fyrirspurn

til iðnaðarráðherra um rekstur skipasmíðastöðva.

Frá Guðjóni A. Kristjánssyni.

1.	Hve margar skipasmíðastöðvar voru í rekstri á landinu árið 1990?

2.	Hve margar skipasmíðastöðvar eru í rekstri á landinu árið 2000?

3.	Hversu margar hafa hafið rekstur að nýju eftir gjaldþrot eða verið stofnaðar á tímabilinu 1990–2000?

4.	Hvernig er skipting skipasmíðastöðva eftir kjördæmum, miðað við þá kjördæmaskipan sem í gildi var fram í maí á þessu ári?

5.	Hvaða styrkir eða niðurgreiðslur hafa verið sl. áratug, til hvaða verkefna og frá hverjum komu styrkir, víkjandi lán eða niðurgreiðslur, t.d. í formi byggingarstyrkja ef um það hefur verið að ræða, sundurliðað eftir árum?

6.	Hversu mörg ársverk voru við skipasmíði og viðhald skipa á árunum 1990–2000, sundurliðað eftir árum?

Skriflegt svar óskast.